cyanic-selkie/wikianc huggingface dataset:
ไฟว์สตาร์โปรดักชั่น
งานดำเนินการผลิต
ไฟว์สตาร์โปรดักชั่น ได้ดำเนินการผลิตภาพยนตร์ไทย รวมทั้งพัฒนาคุณภาพอย่างต่อเนื่อง ในปี พ.ศ. 2520 มีโรงถ่ายทำภาพยนตร์เป็นของตัวเอง ได้ขยายธุรกิจออกไป โดยเปิด สตูดิโอ ที่ให้บริการทางด้านการตลาดของธุรกิจภาพยนตร์ อย่างครบวงจร โดยบุคลากรที่มีประสบการณ์และคุณภาพ และได้ผลิต ภาพยนตร์ไทยแล้วกว่า 240 เรื่อง โดยมี ผู้กำกับภาพยนตร์ กว่า 100 คน ดารากว่า 1000 คน มาร่วมแสดงในแต่ละเรื่องในแต่ละยุค
ไฟว์สตาร์โปรดักชั่น ได้ก้าวขึ้นเป็นหนึ่งในผู้นำของบริษัทผลิตภาพยนตร์ไทย และยืนหยัดอยู่คู่วงการมาโดยตลอดระยะเวลา 40 ปี ยังคงยืนเคียงข้างประชาชนชาวไทย และ ดำเนินการผลิตภาพยนตร์คุณภาพอย่างต่อเนื่อง เพื่อความบันเทิงทั้งในและต่างประเทศในโอกาสต่อไป
การสร้างภาพยนตร์
ในยุคปี 2522 ภาพยนตร์เรื่อง บ้านทรายทอง เป็นภาพยนตร์ที่สร้างจากวรรณกรรมของ ก.สุรางคนางค์ สามารถทำรายได้สูงสุดกว่า 20 ล้านบาทในสมัยนั้น ถ้าเทียบสมัยนี้ก็อยู่ราวๆ 200 ล้านบาท และยังมีภาพยนตร์ตลกในยุคนั้นโดย ล้อต๊อก เช่น ทหารเกณฑ์, แดร๊กคูล่าต๊อก, ทหารเรือมาแล้ว เป็นต้น ในยุคเดียวกัน เปี๊ยก โปสเตอร์ ซึ่งเป็นผู้กำกับหนังวัยรุ่นที่ประสบความสำเร็จอย่างสูงในปี 2519 ซึ่งภาพยนตร์หลายเรื่องสร้างให้นักแสดงนำโด่งดังเป็นอย่างมาก เช่น ชื่นชุลมุน, คุณย่าเซ็กซี่, คุณปู่ซู่ซ่าส์ เป็นต้น จนถึงยุค 2530-38
ในช่วงต้นทศวรรษ 2530 - 2539 วัยรุ่นเป็นกลุ่มเป้าหมายใหม่ของคนทำหนังไทยตั้งแต่ราวปี พ.ศ. 2531-2532 หลังความสำเร็จของ บุญชูผู้น่ารัก (พ.ศ. 2531) เรื่องหลังเป็นงานที่ประสบความสำเร็จอย่างสูงของบัณฑิต ฤทธิ์ถกล ผู้กำกับรุ่นเดียวกับยุทธนา มุกดาสนิท ซึ่งหลังจากหนังเรื่องนี้ บัณฑิตก็กลายเป็นคนทำหนังร่วมสมัยที่มีหนังทำเงินและหนังคุณภาพมากที่สุด ระหว่างปี 2531-2538 บัณฑิตทำหนังชุดบุญชูถึง 6 เรื่อง ในยุคนั้น และมีนักแสดงที่มีชื่อเสียงสันติสุข พรหมศิริ และ จินตหรา สุขพัฒน์ เป็นคู่ขวัญที่มีผลงานการแสดงร่วมกันมากที่สุดคู่หนึ่งของวงการบันเทิง เช่น บุญชู, อำแดงเหมือนกับนายริด, หวานมันฉันคือเธอ เป็นต้น
ในยุคเดียวกัน ภาพยนตร์เรื่อง อนึ่งคิดถึงพอสังเขป ซึ่งเป็น 1 ในหนัง 6 เรื่องแรกของ แอน ทองประสม นำแสดง ซึ่งภาพยนตร์เรื่องนี้คว้ารางวัลมามากมายจากหลายสถาบัน, ภาพยนตร์เรื่อง สะพานรักสารสิน ที่นำแสดงโดย จินตรา สุขพัฒน์ และ รอน บรรจงสร้าง ซึ่งเป็นเรื่องจริงที่เกิดขึ้นและถูกหยิบยกขึ้นมาสร้างเป็นภาพยนตร์เป็นตำนานความรักที่ถูกนำมาเป็นบทเรียนของชีวิต ทั้งภาพยนตร์ที่กำกับโดย รุจน์ รณภพ ผู้กำกับมือทองของวงการภาพยนตร์ เช่น เรื่อง เขาชื่อกานต์ ที่ถูกดัดแปลงมาจากบทประพันธ์ที่มีชื่อเสียงของ สุวรรณี สุคนธา ยังได้นำมาสร้างใหม่อีกครั้ง และ ภาพยนตร์เรื่อง หลงไฟ ที่สามารถกวาดรางวัลได้จากหลายสถาบัน ปัจจุบันทางบริษัทบีเคพีได้นำมารีมาสเตอร์ใหม่ ซึ่งเรื่องนี้ก็เป็นภาพยนตร์ในตำนานอีกเรื่องหนึ่งที่ควรค่าแก่การเก็บสะสมเช่นกัน
นำสู่เทศกาลภาพยนตร์
ไฟว์สตาร์โปรดักชั่น เป็นหนึ่งในบริษัทผลิตภาพยนตร์ไทยยุคแรกๆ ที่นำภาพยนตร์ออกสู่เทศกาลภาพยนตร์นานาชาติ ตั้งแต่ ปี พ.ศ. 2519 กับภาพยนตร์เรื่อง ขุนศึก (2519) เป็นบทประพันธ์ของ ไม้ เมืองเดิม กำกับโดย สักกะ จารุจินดา นำแสดงโดย สมบัติ เมทะนี, นัยนา ชีวานันท์
เรื่อยมาจนถึง ฟ้าทะลายโจร ผลงานการกำกับโดย วิศิษฎ์ ศาสนเที่ยง ที่เป็นภาพยนตร์ไทยเรื่องแรกที่ได้เข้าประกวดในสาย Un Certain Regard ในงานเทศกาลภาพยนตร์นานาชาติที่เมืองคานส์ ปี พ.ศ. 2544 ตามมาด้วย มนต์รักทรานซิสเตอร์ ผลงานของ เป็นเอก รัตนเรือง ที่ได้รับเลือกเป็น Director’s Fortnight ในงานเทศกาลภาพยนตร์นานาชาติที่เมืองคานส์ ปี พ.ศ. 2545 ในปี พ.ศ. 2546 Last Life in the Universe ผลงานของ เป็นเอก รัตนเรือง ที่เป็นงานร่วมทุนสร้างที่ใหญ่เรื่องหนึ่งของ ไฟวสตาร์ โปรดักชั่น  ประสบความสำเร็จอย่างมากในตลาดต่างประเทศ รวมถึงได้รับรางวัล ดารานำชาย จากงานเทศกาลภาพยนตร์นานาชาติที่เมืองเวนิส ปี พ.ศ. 2546 และ พ.ศ. 2550 เช่นกัน
ภาพยนตร์ 3 มิติ
ในปี พ.ศ. 2555 ไฟว์สตาร์เปิดมิติใหม่ของวงการภาพยนตร์ไทย ด้วยโปรเจกต์ 407 Dark Fight (3D) ภาพยนตร์แนว Horror ถือว่าเป็นภาพยนตร์สามมิติเรื่องแรกของประเทศไทย ผลงานการสร้างสรรค์ของทีมผู้สร้างภาพยนตร์เรื่อง ลองของ แล้วภาพยนตร์ประสบความสำเร็จดี ต่อมาภาพยนตร์สามมิติแนวสยองขวัญเรื่อง ตีสาม 3D ออกฉายในปี พ.ศ. 2556 บริษัทจึงยังคงเดินหน้าสร้างภาพยนตร์ในระบบสามมิติเต็มรูปแบบออกมาอย่างต่อเนื่อง เนื่องจากเห็นความต่อเนื่องในตลาดภาพยนตร์ 3D ในประเทศไทย ทำให้ไฟว์สตาร์จะยังคงทำ 3D ออกมาอย่างต่อเนื่องในปี พ.ศ. 2556 โดยคาดว่าจะสร้างภาพยนตร์ทั้งสิ้น 4 เรื่อง และ 3 ใน 4 เรื่องนั้นจะสร้างเป็น 3D เต็มรูปแบบตามถนัดเช่นเดิม
โลโก้ตราสัญลักษณ์
โลโก้ตราสัญลักษณ์ของไฟว์สตาร์โปรดักชั่น ในปัจจุบัน จะมีลักษณะมีรูปโลก มีดาว 5 ดวงเรียงร้อมโลกอยู่ข้างบนและมีคำว่า ไฟว์สตาร์โปรดักชั่น อยู่ข้างล่าง ซึ่งใช่มาตลอดทุกเรื่อง จากอดีตจนถึงปัจจุบัน แต่ถึงจะต่างรูปแบบก็ตาม มีรายละเอียดดังนี้
โดยต้นฉบับ ก่อนที่จะเป็นในรูปแบบปัจจุบัน ในราว พ.ศ. 2518 จะมีลักษณะมีดาว 5 ดวงและมีคำว่า ไฟว์สตาร์โปรดักชั่น อยู่ข้างล่าง ซึ่งไม่มีดนตรีประกอบ ซึ่งเป็นรูปแบบในยุคก่อตั้งไฟว์สตาร์โปรดักชั่น ต่อมาในช่วงราว พ.ศ. 2520-21 มีรูปแบบมีลักษณะมีดาว 5 ดวงเหมือน เรียงกัน และมีคำว่า ไฟว์สตาร์โปรดักชั่น อยู่ข้างล่าง โดยครั้งนี้เริ่มมีดนตรีประกอบ เช่นภาพยนตร์เรื่อง เทพบุตรต๊ะติ๊งโหน่ง (2520), เท่งป๊ะต๊ะติ๊งโหน่ง (2521) เป็นต้น
ต่อมาเริ่มมีรูปแบบต้นฉบับในปัจจุบัน ที่มีลักษณะมีรูปโลก มีดาว 5 ดวงเรียงร้อมโลกอยู่ข้างบน โดยปรากฏที่ละดวงและมีคำว่า ไฟว์สตาร์โปรดักชั่น อยู่ข้างล่าง ใช้เมื่อราว พ.ศ. 2521 และประมาณ พ.ศ. 2534 สำหรับดนตรีประกอบการนำเสนอโลโก้ มี 2 ครั้ง โดยเฉพาะครั้งที่สองจะเริ่มใช้ในยุคของ สันติสุข - จินตหรา
ต่อมาโลโก้ตราสัญลักษณ์เริ่มเปลี่ยนแปลงไปแต่ละยุค เช่น โลโก้ครั้งที่ 4 ที่ใช้ในยุคของภาพยนตร์ในยุคปี 2535 ตอนปลาย ที่มีลักษณะมีรูปโลก แล้วปรากฏดาว 5 ดวงเรียงร้อมโลกอยู่ข้างบน ตามด้วยคำว่า ไฟว์สตาร์โปรดักชั่น อยู่ข้างล่าง, โลโก้ครั้งที่ 5 ที่ใช้ในยุคของภาพยนตร์ในยุคปี พ.ศ. 2540 กลับมาใช้ใหม่ พ.ศ. 2544 จนถึงประมาณ พ.ศ. 2550 และโลโก้ล่าสุดครั้งที่ 8 ใช้ในยุคของภาพยนตร์สามมิติ เริ่มใช้ในปี พ.ศ. 2555
สิ่งสะสม
ภาพยนตร์ของไฟว์สตาร์โปรดักชั่น ทางบริษัทบีเคพีได้นำมารีมาสเตอร์ใหม่ภายใต้โปรเจกต์ The Legend Collection (เดอะรีเจนคอลเลคชั่น) ตำนานหนังกลางใจ ซึ่งเรื่องนี้ก็เป็นภาพยนตร์ในตำนานอีกเรื่องหนึ่งที่ควรค่าแก่การเก็บสะสม เป็นการจัดทำขึ้นเพื่อตอบสนองนโยบายที่อยากให้คนไทยหันมาหวงแหนและอนุรักษ์หนังไทยกันมากขึ้น โดยเฉพาะหนังไทยเก่า หลังจากที่ สมชัย นิพัทธ์เจริญวงศ์ (เฮียคุง) เจ้าของบริษัทบีเคพี ซื้อลิขสิทธิ์หนังไทยทรงคุณค่า น่าสะสมกว่า 100 เรื่อง จากไฟว์สตาร์โปรดักชั่น เพื่อจัดทำเป็นงคอลเลคชั่น
หลังจากมอบลิขสิทธิ์หนังนั้น กระแสตอบจากคนรักหนังไทยดีเกินคาด ทำให้หนังบางเรื่องขาดตลาด ต่อมา ทางบริษัทบีเคพีเปิดเว็บ บีเคพี คอลเลคชั่น เพื่อตอบรับกระแสนักสะสมที่ชื่นชอบสินค้าหายาก ซึ่งเป็นของแท้ ทั้งของในประเทศและของที่นำเข้ามาจากต่างประเทศ ไม่ว่าจะเป็นหนังไทยเก่า ทางด้านงานเพลง ตั้งแต่ยุคก่อตั้งค่ายแกรมมี่,ค่ายอาร์เอส,ค่ายคีตา,ค่ายนิธิทัศน์,ค่ายรถไฟดนตรี ฯลฯ ส่วนคอเพลงสากลมีตั้งแต่ยุค 50 ไล่เรียงมา จนถึงปัจจุบัน เป็นต้น
สวนพุทธสมฤติ
สวสพุทธสมฤติ (Buddha Smriti Park) หรือ สวนพุทธะเมโมเรียล (Buddha Memorial Park) เป็นสวนสาธารณะในเมืองตั้งอยู่บนถนนเฟรเซอร์ ใกล้กับแยกปัฏนาในเมืองปัฏนา ประเทศอินเดีย สวนนี้ออกแบบโดยวิกรม ลัลล์ (Vikram Lall) และพัฒนาโดยรัฐบาลรัฐพิหาร สร้างขึ้นเพื่อเฉลิมฉลองพุทธชยันตี 2554 ปีแห่งพระโคตมพุทธเจ้า โดยมีทาไลลามะองค์ที่ 14 เป็นองค์ประธานเสด็จฯ เปิดสวนอย่างเป็นทางการ
พื้นที่ที่สร้างสวนนั้นในอดีตเป็นที่ตั้งของคุกกลางบันกิปุระ (Bankipur Central Jail) ในสมัยสหราชอาณาจักร หลังคุกแห่งใหม่สร้างขึ้นที่ย่านเบอูร์ (Beur) ชานเมืองปัฏนา คุกนี้จึงหมดความจำเป็นลง มุขยมนตรีประจำรัฐพิหาร นิติษ กุมาร (Nitish Kumar) เป็นผู้ริเริ่มแนวคิดในการสวนนี้ เมื่อวันที่ 27 พฤษภาคม 2010 ผู้นำจิตวิญญาณทิเบต องค์ทาไลลามะได้เสด็จมาเปิดสวนนี้อย่างเป็นทางการ และทรงปลูกกล้าไม้ของต้นโพธิ์อันศักสิทธิ์สองต้น ต้นหนึ่งทรงนำมาจากโพธคยาและอีกต้นหนึ่งนำมาจากอนุราธปุระ ในประเทศศรีลังกา สถูปใจกลางสวนนั้นมีชื่อว่าปาฏลีบุตรกรุณาสถูป (Patliputra Karuna Stupa) มีความสูง 200 ฟุต ภายในประดิษฐานพระพุทธสรีรังคาร ซึ่งเคยจัดแสดงที่พิพิธภัณฑ์ปัฏนา และขุดค้นพบมาจากเมืองไวสาลี นอกจากนี้ภายในสวนยังมีพิพิธภัณฑ์ ซึ่งจัดแสดงเรลิกในศาสนาพุทธที่มาจากประเทศญี่ปุ่น, ประเทศเมียนมาร์, ประเทศเกาหลีใต้, ประเทศศรีลังกา และ ประเทศไทย และภายในสวนยังมีหอนั่งสมาธิ ซึ่งเก็บค่าเข้าที่ 20 รูปีอินเดีย
Sphaenolobium
Sphaenolobium เป็นสกุลของพืชดอกที่อยู่ในวงศ์ Apiaceae.
ถิ่นกำเนิดของมันคือ เอเชียกลาง
ฮิซบุลลอฮ์ (แก้ความกำกวม)
ฮิซบุลลอฮ์ (ภาษาอาหรับ หมายถึงพรรคของพระเจ้า) อาจหมายถึง
ฉัตรพระอินทร์
ลักษณะทางพฤกษศาสตร์
เป็นไม้ล้มลุก ลำต้นมีสีเขียวสูงประมาณ 1-2.5 เมตร กิ่งก้านเป็นเหลี่ยมร่องลึก มีขนละเอียดจำนวนมาก ใบมีสีเขียวเข้ม ก้านใบยาว ใบเดี่ยวออกจากลำต้นแบบตรงกันข้าม ขอบใบหยัก ปลายใบแหลม ดอกมีสีส้มสดมีดอกย่อยจำนวนมากติดกันอยู่รอบ ๆ ลำต้น เป็นช่อแบบผสม เรียงตัวกันแน่นและมีใบแซมอยู่รอบ ๆ คล้ายฉัตร ชอบขึ้นในบริเวณที่ชื้น
การขยายพันธุ์
ใช้เมล็ด ชอบดินร่วนซุย
สรรพคุณ
ใช้เป็นยาสมุนไพร มีฤทธิ์ทางเภสัชวิทยาในการต้านเชื้อแบคทีเรียและลดความดันโลหิตสูง
เมล็ด
ใช้เป็นทั้งยาบำรุงและยาระบาย แก้ปวดตามกระดูกและข้อ แก้ปวดประจำเดือน อาจใช้เป็นสารเสพติดได้
ใบ
ใช้เป็นยาระบาย แก้ซาง แก้ไข้จับสั่น
ขี้เถ้าจากดอก
บรรเทาอาการเจ็บปวดจากแผลที่เกิดจากไฟไหม้น้ำร้อนลวก แก้คันจากกลากเกลื้อน
คณะเยสุอิต
คณะเยสุอิต (Jesuits) มีชื่อเต็มว่า คณะแห่งพระเยซูเจ้า (Society of Jesus; Societas Iesu ใช้ชื่อย่อว่า “S.J.” หรือ “S.I.”) เป็นคณะนักบวชคาทอลิกที่นักบุญอิกเนเชียสแห่งโลโยลา (St.Ignatius of Loyola) ก่อตั้งขึ้นในปี ค.ศ. 1540 นักบวชในคณะนี้มีสมญาว่า “ทหารของพระคริสต์” (Soldiers of Christ) หรือ “ทหารราบของพระสันตะปาปา” (Foot soldiers of the Pope) เพราะนักบุญอิกเนเชียสผู้ก่อตั้งเคยเป็นอัศวินมาก่อนที่จะบวช
ในปัจจุบันนักบวชเยสุอิตทำงานสอนศาสนาใน 112 ประเทศและมีชื่อเสียงในทางการศึกษา การค้นคว้า และการส่งเสริมวัฒนธรรมการนำทางด้านฝ่ายจิต นอกจากนั้นยังมีส่วนร่วมในการต่อสู้เพื่อสิทธิมนุษยชนด้วย
การก่อตั้ง
เมื่อวันที่ 15 สิงหาคม ค.ศ. 1534 อิกเนเชียสแห่งโลโยลา นักบวชชาวสเปนและนักเรียนอีก 6 คนจากมหาวิทยาลัยปารีส ซึ่งเป็นชาวแคว้นบาสก์ ประเทศสเปน ประกอบด้วย ฟรันซิสโก ฆาบิเอร์ (Francisco Xavier) อัลฟอนโซ ซาลเมรอน (Alfonso Salmeron) ดีเอโก ลาอีเนซ (Diego Laínez) นิโคลัส โบบาดิลลา (Nicolás Bobadilla)) ปีแยร์ ฟาฟวร์ (Pierre Favre) จากซาวอย ประเทศฝรั่งเศส และซิเมา โรดริเกซ (Simão Rodrigues) จากประเทศโปรตุเกส พบกันที่มงมาทร์ ภายในห้องเก็บศพใต้โบสถ์นักบุญเดนิส นอกเมืองปารีส ผู้ร่วมในกลุ่มนี้ตั้งคำปฏิญาณถือความความยากจนและพรหมจรรย์ เพื่อ “เข้าทำงานกับโรงพยายาลและการเผยแพร่ศาสนาที่กรุงเยรูซาเลม หรือเพื่อไปยังที่ใด ๆ ที่พระสันตะปาปามีความประสงค์จะส่งไปโดยไม่ทักท้วง”
กลุ่มนี้เรียกตนเองว่า “กองกำลังพระเยซู” (Company of Jesus) เพราะผู้เป็นสมาชิกมีความรู้สึกว่าที่มาพบปะกันได้ก็เป็นเพราะอำนาจของพระเยซู คำว่า “กองกำลัง” เป็นนัยมาจากศัพท์ที่ใช้ในการเรียกกองทหาร และยังแสดงถึงความเป็นสาวกหรือผู้ติดตามพระเยซู คำว่า “Company” มาจากภาษาละติน “cum” และ “pane” ซึ่งแปลว่า “bread with” หรือผู้ที่กินอาหารด้วยกัน
สมาชิกในกลุ่มนั้นจึงทำการรับศีลเป็นนักบวชที่เวนิสโดยบิชอปแห่งอาร์บเมื่อวันที่ 24 มิถุนายน หลังจากนั้นนักบวชกลุ่มก็อุทิศตัวให้กับการเทศนาและการช่วยงานการกุศลในประเทศอิตาลี เพราะไม่สามารถเดินทางไปกรุงเยรูซาเลมได้ตามที่ตั้งใจ เพราะขณะนั้นระหว่างปี ค.ศ. 1535 ถึงปี ค.ศ. 1538 เป็นระยะเวลาสงครามระหว่างจักรพรรดิคาร์ลที่ 5 แห่งจักรวรรดิโรมันอันศักดิ์สิทธิ์ เวนิส และรัฐสันตะปาปา กับจักรวรรดิออตโตมัน ทำให้การเดินทางไปกรุงเยรูซาเลมเป็นไปไม่ได้
เรนะ อูเอดะ
เรนะ อูเอดะ ( 上田 麗奈<rt>うえだ れいな</rt>, เกิด 17 มกราคม 1994 ) เป็นนักพากย์และนักร้องหญิงชาวญี่ปุ่น เกิดที่นครโทยามะ จังหวัดโทยามะ สังกัด 81 Produce มีชื่อเล่นว่า อุเอชามะ (うえしゃま)
ภาษาพาเซนด์
ภาษาพาเซนด์ (𐬞𐬀𐬌𐬙𐬌 𐬰𐬀𐬌𐬥𐬙𐬌) เป็นภาษาที่พัฒนามาจากภาษาเปอร์เซียกลาง โดยตัดคำยืมจากภาษากลุ่มเซมิติกเช่น ภาษาอราเมอิกออกไป เริ่มแรกพบในข้อความศักดิ์สิทธิ์ของศาสนาโซโรอัสเตอร์ ภาษานี้เป็นภาษาเขียนหลังจากสิ้นสุดยุคซัสซาเนียน และลดความสำคัญลงเมื่อศาสนาอิสลามแพร่เข้ามาถึง จนกลายเป็นภาษาตายในที่สุด
ดิอัลบั้ม (อัลบั้มแบล็กพิงก์)
ดิอัลบั้ม (อังกฤษ: The Album) เป็นสตูดิโออัลบั้มเกาหลีชุดแรกของเกิร์ลกรุปเกาหลีใต้ แบล็กพิงก์ ออกจำหน่ายเมื่อวันที่ 2 ตุลาคม ค.ศ. 2020 โดยค่ายวายจีและอินเตอร์สโคป ถือเป็นอัลบั้มแรกที่ถูกปล่อยนับตั้งแต่ คิลดิสเลิฟ ในปี ค.ศ. 2019 ก่อนอัลบั้มวางจำหน่าย มีซิงเกิลออกล่วงหน้าสองเพลงคือ "ฮาวยูไลก์แดต" ออกจำหน่ายวันที่ 26 มิถุนายน ค.ศ. 2020 และ "ไอศกรีม" ร่วมกับ เซลีนา โกเมซ นักร้องอเมริกัน ออกจำหน่ายวันที่ 28 สิงหาคม ค.ศ. 2020 อัลบั้มนี้เป็นผลงานการโปรดิวซ์ของเท็ดดี, ทอมมี บราวน์, อาร์.ที, มิสเตอร์แฟรงก์ และ 24 รวมถึงจีซูและเจนนี สมาชิกวงแบล็กพิงก์ที่มีส่วนร่วมในการเขียนเพลง "เลิฟซิกเกิลส์" ซึ่งทำการประพันธ์และบันทึกเสียงในระหว่างการแพร่ระบาดของโควิด-19
วอลเลย์บอลหญิงทีมชาติโปแลนด์
วอลเลย์บอลหญิงทีมชาติโปแลนด์ (Reprezentacja Polski w piłce siatkowej kobiet) เป็นวอลเลย์บอลทีมชาติจากโปแลนด์ควบคุมโดย สหพันธ์วอลเลย์บอลโปแลนด์ (พีแซดพีเอส) และเป็นตัวแทนของประเทศในการแข่งขันระดับนานาชาติรวมถึงนัดกระชับมิตร
เทนนิสยูเอสโอเพน
การแข่งขันเทนนิสยูเอสโอเพน (U.S.Open หรือ US Open) เป็นการแข่งขันเทนนิสแกรนด์สแลมรายการสุดท้ายของปี จัดขึ้นที่ฟลัชชิง เมโดว์ ในนครนิวยอร์ก สหรัฐอเมริกา ในเดือนสิงหาคมถึงกันยายนของทุกปี ในช่วงเวลาสองสัปดาห์(หนึ่งสัปดาห์ก่อนและหลังสุดสัปดาห์แรงงานของสหรัฐฯ) ปัจจุบันแข่งขันบนฮาร์ดคอร์ท และเป็นการแข่งขันแกรนด์สแลมรายการเดียวที่เซตสุดท้ายใช้ไทเบรกตัดสิน ยูเอสโอเพนเริ่มจัดการแข่งขันครั้งแรกในเดือนสิงหาคม ค.ศ. 1881 โดยครั้งแรกมีการแข่งขันชายเดี่ยวเพียงประเภทเดียว
พื้นผิวที่ใช้แข่งขันมีการเปลี่ยนแปลงมาแล้วสามครั้ง เริ่มจากแข่งขันบนคอร์ทหญ้า เปลี่ยนมาใช้คอร์ทดินในปี 1975 ต่อมาในปี 1978 การแข่งขันย้ายมาจัดที่ ฟลัชชิง เมโดว์ จึงมีการเปลี่ยนมาแข่งขันบนฮาร์ดคอร์ท (พื้นคอร์ทที่ใช้ในการแข่งขันมีชื่อเรียกว่า DecoTurf Hardcourt) จิมมี คอนเนอร์ส เป็นนักเทนนิสคนเดียวที่ชนะเลิศยูเอสโอเพนทั้งสามพื้นผิวคอร์ท
ก้าวหน้า คล่องผจญ
ก้าวหน้า คล่องผจญ หรือนายทวีโชค โสสีทา เกิดเมื่อ 24 มกราคม พ.ศ. 2527 สถิติการชก ชนะ 30 (น็อค 9) เสมอ 3 แพ้ 15
ฮิซบุลลอฮ์ชาวเคิร์ด
ฮิซบุลลอฮ์ชาวเคิร์ด (Kurdish Hezbollah; เคิร์ด: Hizbullahî Kurdî) หรือ ฮิซบุลลอฮ์ชาวเติร์ก เป็นกองกำลังทหารอิสลามนิกายซุนนีของชาวเคิร์ดในตุรกี ก่อตั้งเมื่อราว พ.ศ. 2533 เพื่อตอบสนองต่อพรรคแรงงานเคอร์ดิสถานที่ต่อต้านมุสลิมในตะวันออกเฉียงใต้ของตุรกี ซึ่งเป็นบริเวณที่เป็นที่ตั้งของกลุ่มที่ต้องการตั้งรัฐอิสลามที่เป็นเอกราชหลายกลุ่ม กลุ่มนี้มีฐานที่มั่นในตุรกีและไม่มีความเกี่ยวพันกับกลุ่มฮิซบุลลอฮ์ในเลบานอนที่นับถือนิกายชีอะฮ์
Tansu Çiller อดีตนายกรัฐมนตรีของตุรกีและผู้นำพรรคทางที่ถูกต้องสนับสนุนกลุ่มฮิซบุลลอฮ์ชาวเคิร์ดทั่วประเทศใน พ.ศ. 2537 เพื่อสนับสนุนให้กลุ่มนี้ต่อสู้กับพรรคแรงงานเคอร์ดิสถาน และกลุ่มนิยมความรุนแรงอื่น ๆ ที่ต้องการจัดตั้งรัฐเคิร์ดในตะวันออกกลาง การสนับสนุนกลุ่มนี้ทำให้เกิดการฆาตกรรมทางการเมืองกว่า 3,000 ครั้ง
ประวัติศาสตร์
กลุ่มฮิซบุลลอฮ์ชาวเคิร์ดปรากฏตัวครั้งแรกในตะวันออกเฉียงใต้ของตุรกีเมื่อราว พ.ศ. 2533 และเป็นกลุ่มแบ่งแยกดินแดนชาวเคิร์ดที่ปรากฏเด่นขึ้นมา กลุ่มนิยมอิสลามกลุ่มนี้ เป็นกลุ่มที่ต่อต้านพรรคแรงงานเคอร์ดิสถาน Hüseyin Velioğlu ผู้นำของกลุ่มถูกตำรวจตุรกีฆ่าตายในกรุงอิสตันบูลเมื่อ 17 มกราคม พ.ศ. 2543
กิจกรรม
เป้าหมายของกลุ่มคือโจมตีกองกำลังทางทหารของพรรคแรงงานเคอร์ดิสถานและกลุ่มต่อต้านอิสลามอื่นๆ กลุ่มนี้ถูกตำรวจจับตามากขึ้นในเดือนมกราคม พ.ศ. 2544 เมื่อมีส่วนเกี่ยวข้องในการสังหารตำรวจ และไม่มีปฏิบัติการที่สำคัญมาตั้งแต่ พ.ศ. 2545 นักการเมืองชาวตุรกีบางคน เช่น นายกรัฐมนตรี Suleyman Demirel เคยกล่าวอ้างว่าจุดมุ่งหมายของกลุ่มฮิซบุลลอฮ์ชาวเคิร์ดเป็นการปกป้องประชาชนจากลัทธิมากซ์ของพรรคแรงงานเคอร์ดิสถาน แต่เมื่อวัตถุประสงค์ของกลุ่มขัดแย้งกับรัฐบาล กลุ่มนี้จึงถูกประกาศให้เป็นกลุ่มก่อการร้ายไป ปัจจุบันคาดว่ากลุ่มนี้มีกำลังราว 200–300 คน และมีผู้สนับสนุนหลายพันคน
Sphaerocardamum
Sphaerocardamum เป็นสกุลของพืชดอกที่อยู่ในวงศ์ Brassicaceae.
มีถิ่นกำเนิดอยู่ทางตะวันออกเฉียงเหนือของเม็กซิโก
เจฟฟ์ เบโซส
เจฟฟรีย์ เพรสตัน เบโซส (Jeffrey Preston Bezos นามสกุลเดิม Jorgensen) เกิดเมื่อวันที่ 12 มกราคม ค.ศ. 1964 เป็นนักธุรกิจ เจ้าของสื่อ และนักลงทุน ชาวอเมริกัน เป็นที่รู้จักจากการเป็นผู้ก่อตั้ง ซีอีโอ และประธานของบริษัทค้าปลีกออนไลน์ แอมะซอน นิตยสาร ฟอบส์ จัดเขาว่าเป็นเศรษฐีแสนล้านคนแรก เบโซสเป็นคนที่ร่ำรวยที่สุดในโลกตั้งแต่ปี ค.ศ. 2017 ได้รับการกล่าวว่าเป็น "คนที่ร่ำรวยที่สุดในประวัติศาสตร์สมัยใหม่" หลังจากมีสินทรัพย์สุทธิเพิ่มขึ้นเป็น 150 พันล้านเหรียญสหรัฐในเดือนกรกฎาคม 2018 ในเดือนกันยายน 2018 ฟอบส์ ยังกล่าวว่าเขาเป็น "คนที่รวยมากกว่าใคร ๆ บนโลกใบนี้" โดยแอมะซอนได้ทำให้เขามีสินทรัพย์สุทธิเพิ่มอีก 1.8 พันล้านเหรียญสหรัฐ และทำให้บริษัทเป็นบริษัทที่สองในประวัติศาสตร์ที่มีมูลค่าตามราคาตลาดถึง 1 ล้านล้านเหรียญสหรัฐ
เขาเกิดที่แอลบูเคอร์คีและเติบโตที่ฮิวสตันจากนั้นที่ไมแอมี เบโซสจบการศึกษาจากมหาวิทยาลัยพรินซ์ตันในปี ค.ศ. 1986 ปริญญาด้านวิศวกรรมไฟฟ้าและวิทยาศาสตร์คอมพิวเตอร์ เขาทำงานที่วอลล์สตรีตในหลายแขนงงานตั้งแต่ปี ค.ศ. 1986 ถึง 1994 เขาได้ก่อตั้งแอมะซอนเมื่อปลายปี 1994 และได้เดินทางทางรถยนต์ข้ามมายังนครนิวยอร์กและซีแอตเทิล บริษัทเริ่มต้นในฐานะร้านหนังสือออนไลน์ จากนั้นก็เริ่มขยับขยายสินค้าและบริการด้านอีคอมเมิร์ซต่าง ๆ รวมถึงวิดีโอและเสียงแบบส่งต่อเนื่อง การประมวลผลแบบกลุ่มเมฆ และปัญญาประดิษฐ์ ปัจจุบันบริษัทเป็นบริษัทค้าขายออนไลน์ที่ใหญ่ที่สุดในโลก เป็นบริษัททางอินเทอร์เน็ตที่มีรายได้มากที่สุด และบริษัทผู้ให้ผู้ช่วยเสมือน (Virtual assistant) ที่ใหญ่ที่สุดในโลก และให้บริการโครงสร้างพื้นฐานบนกลุ่มเมฆผ่าน แอมะซอนเว็บเซอร์วิสซิส (Amazon Web Services)
เบโซสก่อตั้งบริษัทผู้ผลิตยานอวกาศและบริษัทให้บริการเที่ยวบินท่องอวกาศที่ชื่อ บลูออริจิน ในปี 2000 บลูออริจินได้ทดลองเที่ยวบินไปอวกาศสำเร็จครั้งแรกในปี 2015 แผนของบริษัทที่กำลังทำอยู่คือ เที่ยวบินท่องอวกาศเชิงพาณิชย์สำหรับมนุษย์ เขายังได้ซื้อหนังสือพิมพ์เจ้าใหญ่ของอเมริกา เดอะวอชิงตันโพสต์ ในปี 2013 ด้วยเงิน 250 ล้านเหรียญสหรัฐ และได้ลงทุนต่าง ๆ ผ่านบริษัทที่ลงทุนในกิจการที่มีความเสี่ยง ที่ชื่อ เบโซสเอกซ์เพนดิชันส์
ยอตุนเฮย์เมอร์
ในตำนานนอร์ส ยอตุนเฮย์เมอร์ (Jǫtunheimr) แปลได้อย่างง่ายว่า "แดนยอตุนน์" คือชื่อเรียกดินแดนของเผ่ายักษ์ ซึ่งถือเป็นเผ่าพันธุ์อันตรายต่อเผ่ามนุษย์ในมิดการ์เดอร์และเผ่าเทพในอาสการ์เดอร์ แนวที่กั้นระหว่างอาสการ์เดอร์กับยอตุนเฮย์เมอร์คือแม่น้ำอีวิงเกอร์ (Ífingr) มีเมืองหลวงชื่อว่าอูตการ์ดาร์ (Útgarðar) กษัตริย์แห่งเผ่ายักษ์คือซรือเมอร์ (Þrymr) ซึ่งครั้งหนึ่งเคยขโมยค้อนมิย็อลล์นีร์ของธอร์
ทางตะวันตกเฉียงเหนือของยอตุนเฮย์เมอร์มีแดนสุขาวดีที่เรียกว่าแกลซิสเว็ลลีร์ (Glæsisvellir) ซึ่งปกครองโดยยักษ์กึ่งเทพชื่อกุดมุนเดอร์ (Guðmundr) ผู้มายังสถานที่นี้จะแข็งแรงและอ่อนวัย ดังนั้นจึงไม่มีผู้ใดตายที่นี่
กีฬามวยสากลในเอเชียนเกมส์ 2014
มวยสากลในเอเชียนเกมส์ 2014 ได้รับการจัดขึ้น ณ ซอนฮักยิมเนเซียม อินช็อน ประเทศเกาหลีใต้ ตั้งแต่วันที่ 23 กันยายน ถึงวันที่ 3 ตุลาคม ค.ศ. 2014
ประเทศที่เข้าร่วม
มีนักกีฬา 216 คนจาก 34 ประเทศที่เข้าร่วมการแข่งขันมวยสากลในเอเชียนเกมส์ 2014:
การวิพากษ์วิจารณ์
การจัดแข่งขันมวยสากลสมัครเล่นในเอเชียนเกมส์ครั้งนี้ถูกวิพากษ์วิจารณ์อย่างหนักถึงการตัดสินของคณะกรรมการและผู้จัดการแข่งขัน โดยเฉพาะอย่างยิ่งข้อกล่าวหาที่ว่าลำเอียงเข้าข้างนักกีฬาเกาหลีใต้ชาติเจ้าภาพอย่างชัดเจน มีหลายคู่ที่มีการตัดสินไปอย่างค้านสายตา เช่น ในรุ่นไลท์เวท (60 กก.) ระหว่าง สายลม อาดี นักกีฬาทีมชาติไทย กับ ฮัน-ซุลชู ในรอบ 16 คนสุดท้าย ที่สายลมแพ้ไปอย่างเป็นเอกฉันท์ หรือ ในรุ่นแบนตัมเวท (56 กก.) ระหว่าง ทักส์ช็อก เนียมบายาร์ นักกีฬาทีมชาติมองโกเลีย กับ ฮัม-ซังเมียง ในรอบ 8 คนสุดท้าย ที่เนียมบายาร์แพ้ไปอย่างเป็นเอกฉันท์ ทั้งที่ตลอดการชก 3 ยก เนียมบายาร์เป็นฝ่ายไล่ชกซังเมียงแทบจะเพียงข้างเดียว และทำให้ใบหน้าของซังเมียงอาบไปด้วยเลือดด้วย
และที่เป็นที่ฮือฮาหรือกล่าวขานมากที่สุด คือ กรณีของ ไลศ์ราม สริตา เทวี นักกีฬาหญิงทีมชาติอินเดีย ในรุ่นไลท์เวท ที่แพ้ต่อ พัก จี-นา ในรอบรองชนะเลิศ เมื่อถึงพิธีรับเหรียญแล้ว เทวีปฏิเสธการรับเหรียญทองแดง และนำเหรียญดังกล่าวไปคล้องคอจี-นา พร้อมกับร้องไห้ตลอดเวลา
เหตุการณ์ทั้งหมดนี้ทำให้มีผู้นำไปเปรียบเทียบกับเมื่อคราวที่เกาหลีใต้จัดโอลิมปิก 1988 ที่โซล ในรอบชิงชนะเลิศ รุ่นไลท์มิดเดิลเวท (71 กก.) ที่ รอย โจนส์ จูเนียร์ นักกีฬาทีมชาติสหรัฐอเมริกา กับ พัก ซี-ฮุน ที่ทางโจนส์ จูเนียร์ แทบจะชกอยู่ฝ่ายเดียว แต่เมื่อครบ 3 ยกก็เป็นฝ่ายแพ้ไปอย่างไม่เป็นเอกฉันท์ อันเป็นที่กล่าวขานอื้ออึงกันไปทั้งโลกในขณะนั้น
คายะ โอกูโนะ
คายะ โอกูโนะ ( 奥野 香耶<rt>おくの かや</rt>, 1 มีนาคม 1991 -) เป็นนักพากย์หญิงชาวญี่ปุ่น เกิดที่เมืองโมริโอกะ จังหวัดอิวาเตะ สังกัด 81 Produce
พันธมิตรสากลอัสซีเรีย
พันธมิตรสากลอัสซีเรีย (Assyrian Universal Alliance; ภาษาอาหรับ: الاتحاد الأشوري العالمي; ภาษาเปอร์เซีย: اتحادیه جهانی آشوریها; ภาษาซีเรียค: ܚܘܝܕܐ ܬܒ̣ܝܠܝܐ ܐܬܘܪܝܐ) เป็นพรรคการเมืองของชนกลุ่มน้อยอัสซีเรียในอิรัก เป็นพันธมิตรที่เกิดจากการรวมตัวขององค์กรต่างๆที่เกี่ยวข้องกับอัสซีเรียทั่วโลก เลขาธิการทั่วไปคือ Emanuel Kamber จัดตั้งขึ้นเมื่อ พ.ศ. 2511 เพื่อเรียกร้องสิทธิมนุษยชนให้กับชาวอัสซีเรีย และเรียกร้องการจัดตั้งเขตปกครองตนเองของชาวอัสซีเรีย ต่อมาใน พ.ศ. 2534 กลุ่มนี้ได้เข้าเป็นสมาชิกขององค์กรเพื่อชาติและประเทศที่ไม่ปรากฏนาม
โรงเรียนวังชิ้นวิทยา
โรงเรียนวังชิ้นวิทยา ตั้งอยู่เลขที่ 508 หมู่ 8 ตำบลวังชิ้น อำเภอวังชิ้น จังหวัดแพร่ เป็นโรงเรียนมัธยมศึกษาประจำอำเภอวังชิ้น จังหวัดแพร่
ประวัติ
สำนักงานเขตพื้นที่การศึกษาแพร่ กระทรวงศึกษาธิการได้รับอนุมัติจัดตั้งในปี  2515   โดยนายสง่า  รัตนวิโรจน์  นายอำเภอวังชิ้นในสมัยนั้นได้ประชุมหารือกับราษฎรเพื่อขอจัดตั้งโรงเรียนมัธยมขึ้น  นายรัตน์  ใจวุฒิ   กำนันตำบลวังชิ้น  และชาวบ้าน  ได้มอบที่ดินจำนวน 75 ไร่  ระหว่างกิโลเมตรที่  1  ถนน  วังชิ้น - เถิน  ให้แก่กรมสามัญศึกษาให้เป็นที่ก่อสร้างอาคารต่าง ๆ กรมสามัญศึกษาได้อนุมัติให้เปิดโรงเรียนให้ชื่อว่า “โรงเรียนวังชิ้นวิทยา”  ในระยะเริ่มแรกในปีการศึกษา  2515  นั้นค่อนข้างจะมีปัญหามากเพราะขาดอาคารเรียนและบุคลากรที่ดำเนินการสอน  ทางอำเภอวังชิ้นในขณะนั้นได้ขอความร่วมมือจากหมวดการศึกษาอำเภอวังชิ้นและหน่วยงานอื่นเป็นอาสาสมัครช่วยสอนและได้รับความร่วมมือจากโรงเรียนบ้านนาใหม่อนุสรณ์ให้ใช้เป็นสถานที่เรียน  ต่อมากรมสามัญศึกษาได้จัดสรรงบประมาณค่าก่อสร้างอาคารเรียน  216  ก  4  ห้องเรียน และบ้านพักครูจำนวน  2  หลัง  บ้านพักนักการภารโรงจำนวน  1  หลัง การก่อสร้างสำเร็จเรียบร้อยเมื่อเดือนพฤษภาคม  2516  จึงได้ย้ายสถานศึกษาจากที่เดิมคือโรงเรียนบ้านนาใหม่อนุสรณ์มายังบริเวณโรงเรียนวังชิ้นวิทยา  ในปัจจุบันเปิดสอนระดับมัธยมศึกษาตอนต้น  ต่อมาในปี  พ.ศ. 2534 ได้รับอนุมัติให้เปิดสอนระดับมัธยมศึกษาตอนปลาย  ปัจจุบันสังกัดสำนักงานเขตพื้นที่การศึกษามัธยมศึกษา เขต37   สำนักงานคณะกรรมการการศึกษาขั้นพื้นฐานกระทรวงศึกษาธิการ ผู้อำนวยการคนปัจจุบันมีชื่อว่า "นายชานันท์  มณเฑียร"
นิวยอร์ก เอ็กซ์เซลซิเยอร์
ทะเบียนรายชื่อ
หมายเหตุ: ธงที่แสดงชาติของทีมนั้นถูกกำหนดโดยข้อกำหนดการมีคุณสมบัติของบลิซซาร์ด ซึ่งอาจมีผู้เล่นที่ไม่มีสัญชาติซึ่งกำหนดโดยบลิซซาร์ด
ทีมอาคาเดมี
วันที่ 20 กุมภาพันธ์ 2561 นิวยอร์ก เอ็กซ์เซลซิเยอร์ออกแถลงอย่างเป็นทางการเกี่ยวกับชื่อทีมและทะเบียนผู้เล่นในทีมอาคาเดมีของตน โดยใช้ชื่อ XL2 Academy
พรรคปลดปล่อยอัสซีเรีย
พรรคปลดปล่อยอัสซีเรีย (Assyria Liberation Party; ภาษาซีเรียค: ܓܒܐ ܕܦܘܪܩܢܐ ܕܐܬܘܪ) ก่อตั้งเมื่อ พ.ศ. 2538และตีพิมพ์นิตยสาร Furqono (การปลดปล่อย) ตั้งแต่ พ.ศ. 2540 พรรคนี้ก่อตั้งขึ้นจากหลักการชาติอัสซีเรีย และการสร้างรัฐอัสซีเรียในบริเวณตุรกีตะวันออกเฉียงใต้ ซีเรียตะวันออกเฉียงใต้ และภาคเหนือของอิรัก พรรคนี้ได้รับการสนับสนุนจากผู้อพยพชาวอัสซีเรียในยุโรป ออสเตรเลียและสหรัฐ
Sphaerocoma
Sphaerocoma เป็นสกุลของพืชดอกที่อยู่ในวงศ์ Caryophyllaceae. The only species is Sphaerocoma hookeri.
มีถิ่นกำเนิดคือ อียิปต์ ถึง แอฟริกาเขตร้อนตะวันออกเฉียงเหนือ คาบสมุทรซีนาย ถึง คาบสมุทรอาหรับ
ภาษาพาครี
ภาษาพาครี เป็นสำเนียงของภาษาราชสถาน มีผู้พูดราว 5 ล้านคนในรัฐราชสถาน รัฐหรยณะ รัฐปัญจาบของอินเดีย และบางส่วนของจังหวัดปัญจาบในปากีสถาน เรียงประโยคแบบประธาน-กรรม-กริยา มีเสียงวรรณยุกต์ 3 เสียง
เวอริไซน์
เวอริไซน์ (Verisign; NASDAQ: VRSN) เป็นบริษัทสัญชาติสหรัฐอเมริกา ให้บริการด้านความปลอดภัยในการใช้อินเทอร์เน็ต และบริการชำระค่าสินค้าออนไลน์ และเป็นผู้ได้รับอนุญาตจากกระทรวงพาณิชย์ของสหรัฐอเมริกา ให้เป็นผู้ควบคุมการจดทะเบียนโดเมนเนม .com
ฟาร์มโชคชัย
ฟาร์มโชคชัย เป็นฟาร์มขนาดใหญ่ที่ก่อตั้งและบริหารโดย คุณโชคชัย บูลกุล ตั้งอยู่ที่ริมถนนมิตรภาพ อำเภอปากช่อง จังหวัดนครราชสีมา ห่างจากกรุงเทพมหานคร 159 กิโลเมตร ดำเนินการเปิดเป็นสถานที่ท่องเที่ยวแบบฟาร์มลานกว้าง นักท่องเที่ยวสามารถชมการแสดงความสามารถของคาวบอย อาทิ คาวบอยขี่ม้า การต้อนสัตว์ ด้านหน้าทางเข้าเป็นร้านอาหารเสต็กโชคชัย มีพิพิธภัณฑ์ซึ่งจัดให้นักท่องเที่ยวชมประวัติของคุณโชคชัยได้
ฌูอัน กูร์นัลยา
ฌูอัน กูร์นัลยา บัซเก็ซ (Joan Cornellà Vázquez; เกิดวันที่ 11 มกราคม พ.ศ. 2524) เป็นนักเขียนการ์ตูนและนักวาดภาพประกอบจากแคว้นกาตาลุญญา ประเทศสเปน เริ่มมีชื่อเสียงจากการเผยแพร่ผลงานผ่านทางเฟซบุ๊ก เขาเป็นหนึ่งในผู้เรียกร้องเสรีภาพในการพูดอย่างไม่มีข้อจำกัด การ์ตูนสั้นของเขาแต่ละเรื่องจะประกอบด้วยช่อง 6 ช่อง มีลักษณะผสมระหว่างความเหนือจริงกับความตลกร้าย โดยไม่มีเนื้อหาเกี่ยวข้องกับปัญหาในท้องถิ่นหรือปัญหาของประเทศใดประเทศหนึ่งโดยเฉพาะ
เครื่องราชอิสริยาภรณ์อันสูงส่งยิ่งดอกเบญจมาศ
เครื่องราชอิสริยาภรณ์อันสูงส่งยิ่งดอกเบญจมาศ เป็นเครื่องราชอิสริยาภรณ์ชั้นสุงสุดของญี่ปุ่น สถาปนาขึ้นใน ค.ศ. 1876 โดยจักรพรรดิเมจิ เครื่องราชอิสริยาภรณ์นี้สามารถมอบให้แก่บุคคลได้หลังการเสียชีวิตซึ่งแตกต่างจากเครื่องอิสริยาภรณ์ยุโรปอื่น ๆ ในทำนองเดียวกัน
นอกจากราชวงศ์ญี่ปุ่น มีเพียงชาวญี่ปุ่น 7 คนที่ได้รับพระราชชั้นสังวาล นายกรัฐมนตรี ไซอนจิ คินโมจิ เป็นคนสุดท้ายที่ได้รับพระราชทานใน ค.ศ. 1928 อีก 8 คนที่เหลือได้รับหลังการเสียชีวิต บุคคลที่ได้รับพระราชทานเครื่องราชอิสริยาภรณ์นี้คือชินโซ อาเบะ ใน ค.ศ. 2022 ปัจจุบัน มีเพียงจักรพรรดิองค์ปัจจุบันเท่านั้นที่เป็นประธานแห่งเครื่องราชอิสริยาภรณ์นี้ อย่างไรก็ตาม อาจมอบชั้นสังวาลแก่ประมุขแห่งรัฐต่างชาติเพื่อเจริญสัมพันธไมตรี
เครื่องราชอิสริยาภรณ์อันสูงส่งยิ่งดอกเบญจมาศ มีการพระราชทานสองแบบด้วยกันคือ แบบแรก มีสายสะพายพร้อมดาราและสังวาล สำหรับประมุขแห่งรัฐต่างประเทศและสมาชิกพระราชวงศ์ญี่ปุ่น และแบบที่สอง มีสายสะพายพร้อมดารา สำหรับพระราชวงศ์ต่างประเทศ ผู้นำรัฐบาลต่างประเทศ และบุคคลทั่วไปที่สมควรได้รับ
ถนนพิษณุโลก
ถนนพิษณุโลก เป็นถนนสายหนึ่งในเขตดุสิต กรุงเทพมหานคร มีระยะทางตั้งแต่ถนนสามเสน ใต้ถนนศรีอยุธยา แขวงดุสิต ไปทางทิศตะวันออกเฉียงใต้ ตัดกับถนนนครราชสีมา (แยกวังแดง) วังปารุสกวัน และสวนมิสกวัน ตัดกับถนนราชดำเนินนอก (แยกสวนมิสกวัน) และถนนพระรามที่ 5 (แยกพาณิชยการ) เข้าสู่แขวงสวนจิตรลดา จากนั้นตัดกับถนนนครสวรรค์ที่แยกนางเลิ้ง (แยกสนามม้า) และเป็นเส้นแบ่งเขตการปกครองระหว่างแขวงสวนจิตรลดากับแขวงสี่แยกมหานาคไปจนสุดถนนที่ทางรถไฟสายนครราชสีมา (ทางรถไฟสายเหนือก็เรียก) ณ แยกยมราชซึ่งเป็นหัวถนนเพชรบุรี โดยมีถนนหลานหลวง และถนนสวรรคโลกมาบรรจบกัน
พระธาตุ
พระธาตุ อาจหมายถึง
การประเมินข่าวกรอง
การประเมินข่าวกรอง (intelligence assessment) คือการพัฒนาการคาดการณ์พฤติกรรม หรือหลักสูตรการปฏิบัติที่แนะนำต่อความเป็นผู้นำขององค์กร ซึ่งขึ้นอยู่กับช่วงกว้างของสารสนเทศที่เปิดเผยและแอบแฝง การประเมินพัฒนาขึ้นเพื่อตอบสนองความต้องการประกาศภาวะผู้นำเพื่อแจ้งการตัดสินใจ การประเมินอาจดำเนินการในนามของรัฐ, การทหาร หรือองค์กรการค้าที่มีช่วงของแหล่งข้อมูลที่มีให้สำหรับแต่ละหน่วย
การประเมินข่าวกรองตรวจสอบข้อมูลที่มีอยู่ และการประเมินก่อนหน้าสำหรับความเกี่ยวข้องและใช้ได้ในขณะนี้ ในกรณีที่ต้องการข้อมูลเพิ่มเติม นักวิเคราะห์อาจบริหารงานการรวบรวม
ส่วนข่าวกรองศึกษาเป็นสาขาวิชาการที่เกี่ยวข้องกับการประเมินข่าวกรอง โดยเฉพาะอย่างยิ่งที่เกี่ยวข้องกับความสัมพันธ์ระหว่างประเทศและวิทยาการทหาร
กระบวนการ
การประเมินข่าวกรองขึ้นอยู่กับความต้องการหรือความจำเป็นของผู้ใช้ ซึ่งอาจเป็นความต้องการตายตัว หรือปรับให้เหมาะกับสถานการณ์เฉพาะ หรือหนังสือขอข้อมูลเพิ่มเติม (RFI) "ความต้องการ" จะถูกส่งต่อไปยังหน่วยงานประเมินและดำเนินการผ่านวงรอบข่าวกรอง ซึ่งเป็นวิธีการที่มีโครงสร้างในการตอบสนองต่อหนังสือขอข้อมูลเพิ่มเติม
หนังสือขอข้อมูลเพิ่มเติมอาจระบุว่าผู้ร้องขอต้องการใช้ในรูปแบบใด
แบนท์ เดรเออร์
อายุได้ 41 ปี เขาได้อำลาการเป็นผู้รักษาประตูในช่วงฤดูร้อน ค.ศ. 2003 และเข้ารับหน้าที่เป็นผู้ฝึกสอนการรักษาประตูให้แก่ทีมเยาวชนบาเยิร์น และมีการยืมตัวไปร่วมงานกับรุ่นอาวุโสอย่างเซพพ์ เมียร์ ในความพยายามที่จะรักษาโอลิเวอร์ คาห์น กับมีชาเอล เรนซิง ให้คงรูปแบบการเล่นไว้ในระดับสูงสุด "ผมทำการฝึกเพิ่มอย่างจริงจังในปัจจุบันมากกว่าเมื่อครั้งที่ผมยังเป็นมืออาชีพแบบเต็มตัวเสียอีก" นั่นเป็นการแสดงความคิดเห็นของเดรเออร์หลังจากมีส่วนร่วมในการฝึกฝนกำลังกายแทบทุกก่อนฤดูกาล และมุ่งที่หนึ่งประตูสำหรับทีมแรกในแมตช์ฝึกซ้อม รวมถึงเน้นความเป็นมิตร สำหรับศึก 2005–06 เดรเออร์ได้รับเชิญให้ออกจากสถานะ "กึ่งเกษียณ" และได้มีการมอบตัวใหม่ ด้วยสัญญาอาชีพหนึ่งปี "เราได้ให้เขาสร้างผลงานอย่างเป็นทางการ เขายังคงมีความปราดเปรียวเช่นเดิม ผมไม่ลังเลเลยที่จะเลือกเขาไม่ว่าสถานการณ์ใด ๆ" โค้ชเฟลิกซ์ มากัท กล่าวสรรเสริญผู้รักษาประตูหมายเลขสามคนใหม่ของเขา ผู้ซึ่งกลายเป็นผู้เล่นที่ยังคงทำผลงานที่มีอายุมากที่สุดในบุนเดิสลีกา เดรเออร์ทำหน้าที่รักษาประตูให้แก่บาเยิร์นหนึ่งเกมใน ค.ศ. 2005–06 เมื่อครั้งที่พบกับทีมว็อลฟส์บวร์ค
Sphenocentrum
Sphenocentrum เป็นสกุลของพืชดอกที่อยู่ในวงศ์ Menispermaceae มีเพียงสปีชีส์เดียวคือ Sphenocentrum jollyanum.
ถิ่นกำเนิดคือแอฟริกาเขตร้อนตะวันตกถึงไนจีเรีย
เลโอนอร์ เด กุซมัน
เลโอนอร์ เด กุซมัน (Leonor de Guzmán) เป็นชนชั้นสูงชาวกัสติยาซึ่งเป็นคนรักของพระเจ้าอัลฟอนโซที่ 11 แห่งกัสติยา ทั้งคู่เป็นบิดามารดาของพระเจ้าเอนริเกที่ 2 แห่งกัสติยา ปฐมกษัตริย์แห่งราชวงศ์ตรัสตามารา
ชาติกำเนิด
เลโอนอร์เกิดเมื่อปี ค.ศ. 1310 ที่เซบิยา โดยมีชื่อเมื่อตอนแรกเกิดว่า เลโอนอร์ นุญเญซ เด กุซมัน อี ปอนเซ เด เลออน บิดามารดาของเธอเป็นขุนนางชื่อว่าเปโดร นุญเญซ เด กุซมัน และฆัวนา ปอนเซ เด เลออน เธอมีศักดิ์เป็นพระปนัดดาของพระเจ้าอัลฟอนโซที่ 9 แห่งเลออนในฝั่งของมารดา ครอบครัวของเธอจึงเป็นครอบครัวหนึ่งที่อยู่ในชนชั้นสูงสุดของแคว้น
สนมลับของกษัตริย์
เมื่อเริ่มเป็นสาวเลโอนอร์สมรสกับชายชื่อฆวน เด เบลัสโก ซึ่งต่อมาเสียชีวิตในปี ค.ศ. 1328 เลโอนอร์กลายเป็นม่ายด้วยวัยเพียง 18 ปี
หลังสามีเสียชีวิตได้ไม่นาน เลโอนอร์ก็ได้พบกับพระเจ้าอัลฟอนโซที่ 11 แห่งเลออน, กัสติยา และกาลิเซียที่เซบิยา กษัตริย์ผู้อ่อนวัยกว่าหลงใหลในความงามของเลโอนอร์และรับเธอเป็นสนมลับของพระองค์ โดยขณะนั้นพระเจ้าอัลฟอนโซเพิ่งสมรสกับมารีอาแห่งโปรตุเกส พระธิดาของพระเจ้าอาฟงซูที่ 4 แห่งโปรตุเกสได้ไม่นาน พระองค์โปรดปรานเลโอนอร์ซึ่งเป็นสนมลับมากกว่าพระมเหสี
ไม่นานนักพระเจ้าอัลฟอนโซกับพระราชินีมารีอาแห่งโปรตุเกสก็มีพระโอรสด้วยกันสองคนชื่อว่าเฟร์นันโดและเปโดร แต่แทนที่จะทำให้ทั้งสองพระองค์สนิทสนมกันมากขึ้น พระเจ้าอัลฟอนโซกลับไม่สนใจพระมเหสีเลยแม้แต่น้อยหลังพระนางให้กำเนิดพระโอรส ทรงถือว่าพระองค์ได้ทำหน้าที่ในการผลิตทายาทสำเร็จแล้วและหันไปให้ความสำคัญกับเลโอนอร์ผู้เป็นคนโปรด พระราชินีผู้อับอายขายหน้าโกรธเคืองพระสวามีและขอให้พระองค์เลิกปรากฏตัวต่อหน้าสาธารณชนคู่กับเลโอนอร์ แต่กษัตริย์ปฏิเสธคำร้องขอและพระราชทานที่ดินให้เลโอนอร์เพิ่ม ทั้งยังตั้งครัวเรือนให้เธอที่เซบิยา
เลโอนอร์ทั้งสวยและฉลาดทั้งยังเป็นที่โปรดปรานของกษัตริย์ ไม่นานเธอก็กลายเป็นสตรีที่มีอำนาจมากที่สุดในอาณาจักร กษัตริย์กับเธอไม่เคยอยู่ห่างกัน พระองค์ถึงขั้นอนุญาตให้เธอเข้าร่วมการประชุมทางการเมือง เมื่อใดที่กษัตริย์ไม่พร้อมทำงาน ราชทูตทุกคนที่พระมหากษัตริย์คนอื่น ๆ ส่งมาจะหันไปหาเลโอนอร์ที่ทำตัวราวกับเป็นพระราชินี
ตลอดระยะเวลา 20 ปีเลโอนอร์มีบุตรธิดาให้พระเจ้าอัลฟอนโซสิบคน คือ
วันที่ 27 มีนาคม ค.ศ. 1350 พระเจ้าอัลฟอนโซในวัยเพียง 38 พรรษาสิ้นพระชนม์ด้วยโรคระบาด เปโดร พระโอรสตามกฎหมายของพระองค์เป็นผู้สืบทอดตำแหน่งต่อโดยมีมารีอา พระมเหสีม่ายเป็นผู้สำเร็จราชการแผ่นดิน การสิ้นพระชนม์ของพระเจ้าอัลฟอนโซนำพาความตกต่ำมาสู่เลโอนอร์และพรรคพวกเมื่อพระราชินีมารีอาได้เข้ายึดราชสำนัก พระนางสั่งให้จองจำเลโอนอร์โดยกล่าวหาว่าเธอเป็นผู้ปลุกระดมให้เกิดการปฏิวัติต่อพระเจ้าเปโดร กษัตริย์คนใหม่ซึ่งเป็นพระโอรสของพระนาง เมื่อสัมผัสได้ว่าความตายของตนกำลังใกล้เข้ามา เลโอนอร์จึงรีบจับเอนริเก บุตรชายของตนสมรสกับฆัวนา มานูเอล บุตรสาวของขุนนางที่เฟื่องฟูที่สุดในอาณาจักร
แม้ผู้กระทำการจะเชื่อว่าการตายของเลโอนอร์จะนำความสงบสุขมายังราชตระกูล แต่กลับไม่เป็นอย่างที่คิด การเสียชีวิตของเธอทำให้สถานการณ์แย่ยิ่งกว่าเก่า บุตรชายของเลโอนอร์กับพระเจ้าอัลฟอนโซเปิดสงครามแย่งชิงบัลลังก์กับพระเจ้าเปโดร น้องชายต่างมารดาของตนเอง หลังเลโอนอร์เสียชีวิต 18 ปี เอนริเก บุตรชายของเธอก็ปราบพระเจ้าเปโดรได้ เอนริเกสังหารน้องชายต่างมารดาของตนด้วยการจ้วงแทงพระองค์ไม่ยั้งที่สมรภูมิมอนติเอลและประกาศตนกษัตริย์ในชื่อพระเจ้าเอนริเกที่ 2 แห่งกัสติยา
กรมทหารพรานที่ 36
กรมทหารพรานที่ 36 (อักษรย่อ: กรม ทพ. 36; 36th Ranger Forces Regiment) เป็นหนึ่งในกองกำลังเฉพาะกิจของกองทัพภาคที่ 3 ซึ่งมีกองบัญชาการอยู่ที่ค่ายเทพสิงห์ อำเภอแม่สะเรียง จังหวัดแม่ฮ่องสอน และมีผู้บังคับการคนปัจจุบันคือพันเอก สมภพ ใจบุญ
นอกจากนี้ หน่วยเฉพาะกิจกรมทหารพรานที่ 36 ยังมีทหารเสนารักษ์ ซึ่งให้การช่วยเหลือด้านการส่งกลับสายแพทย์
ประวัติ
กรมทหารพรานที่ 36 ได้รับการจัดตั้งเมื่อวันที่ 1 เมษายน พ.ศ. 2527 ตามคำสั่งของกองทัพภาคที่ 3 และกองอำนวยการรักษาความมั่นคงภายในภาคที่ 3 โดยรับผิดชอบพื้นที่ 4 อำเภอ ได้แก่ อำเภอแม่สะเรียง, อำเภอแม่ลาน้อย, อำเภอสบเมย และอำเภอขุนยวม ซึ่งมักได้รับการกล่าวถึงผ่านสื่อข่าวในการแก้ปัญหาหมอกควันและไฟป่า
เดือนเมษายน พ.ศ. 2556 ทหารหน่วยเฉพาะกิจกรมทหารพรานที่ 36 ได้ประสานงานกับหน่วยปราบปรามยาเสพติด กองร้อยตำรวจตระเวนชายแดนที่ 337, ตำรวจภูธรสบเมย สกัดจับอดีตทหารกองกำลังกลุ่มชาติพันธุ์ (Ethnic Armed Organisations; อักษรย่อ: EAOs) จากประเทศเพื่อนบ้าน ที่ลักลอบลำเลียงยาบ้ากว่า 2 หมื่นเม็ดเข้าสู่ประเทศ
ส่วนในเดือนเมษายน พ.ศ. 2559 ทหารพรานหน่วยเฉพาะกิจกรมทหารพรานที่ 36 และกองร้อยทหารพรานที่ 3604 ทำการดักซุ่มจับแก๊งค้ายาหลังได้รับรายงานข่าวว่าจะมีการลักลอบลำเลียงจากประเทศเพื่อนบ้าน กระทั่งเกิดการยิงปะทะกับชาวกะเหรี่ยงสัญชาติพม่าที่จังหวัดแม่ฮ่องสอน เมื่อสิ้นเสียงปืน เจ้าหน้าที่ทุกนายปลอดภัยและสามารถจับกุมผู้ต้องหาได้ 3 คน พร้อมของกลางเป็นยาเสพติดประเภท 1 (ยาบ้า) จำนวน 2 แสนเม็ด และส่งต่อให้พนักงานสอบสวนสถานีตำรวจภูธรเสาหินดำเนินคดีตามกฎหมาย
เดือนกรกฎาคม พ.ศ. 2560 หน่วยเฉพาะกิจกรมทหารพรานที่ 36 ได้ทำพิธีประดับเครื่องหมายเครื่องหมายเชิดชูเกียรติทหารพราน และเครื่องหมายแสดงความสามารถพิเศษทหารพรานจู่โจมกิตติมศักดิ์ แก่เจ้าหน้าที่กรมป่าไม้ และกรมอุทยานแห่งชาติ สัตว์ป่า และพันธุ์พืช ที่ทำการปกป้องอุทยานแห่งชาติสาละวิน เพื่อสร้างขวัญและกำลังใจ
กิจกรรมเพื่อสังคม
เดือนมีนาคม พ.ศ. 2560 ดำเนินกิจกรรมสารธารณประโยชน์ มอบอุปกรณ์การเรียนแก่เด็กนักเรียนในถิ่นธุรกันดาร ที่อำเภอสบเมย จังหวัดแม่ฮ่องสอน และในเดือนตุลาคม พ.ศ. 2561 หน่วยเฉพาะกิจกรมทหารพรานที่ 36 ร่วมกับฝ่ายปกครองอำเภอแม่สะเรียง ช่วยเหลือราษฎรที่ได้รับผลกระทบจากน้ำป่าไหลหลาก
เดือนมีนาคม พ.ศ. 2562 หน่วยเฉพาะกิจกรมทหารพรานที่ 36 มอบเครื่องอุปโภคบริโภคแก่ผู้ประสบอัคคีภัย ที่อำเภอแม่สะเรียง เพื่อเป็นการบรรเทาความเดือดร้อนในเบื้องต้น รวมถึงสนับสนุนกำลังพลในการก่อสร้างที่อยู่อาศัยใหม่
ส่วนในเดือนกรกฎาคมของปีเดียวกัน หน่วยเฉพาะกิจกรมทหารพรานที่ 36 ได้ร่วมกับหน่วยพัฒนาการเคลื่อนที่ 36 ดำเนินการซ่อมคอสะพานข้ามห้วยแม่สามแลบที่ชำรุดเสียหาย จากน้ำป่าไหลหลาก และในเดือนสิงหาคม หน่วยเฉพาะกิจกรมทหารพรานที่ 36 ได้จัดชุดบรรเทาสาธารณภัยทำการปรับผิวถนนที่ถูกโคลนถล่มทับถนนทางหลวงหมายเลข 108 เพื่อให้ยานพาหนะสัญจรได้ตามปกติ
สิ่งสืบทอด
หน่วยเฉพาะกิจกรมทหารพรานที่ 36 มีชุดปฏิบัติการดับไฟป่าประจำการอยู่ใน 4 อำเภอที่รับผิดชอบ เพื่อเตรียมความพร้อมในการดับไฟป่า
แบล็คแคท
แบล็คแคท เป็นการ์ตูนญี่ปุ่น เรื่องและภาพโดยยาบูกิ เคนทาโร่ ตีพิมพ์ในประเทศญี่ปุ่นโดยสำนักพิมพ์ชูเอฉะ ส่วนในประเทศไทย ตีพิมพ์โดยสำนักพิมพ์สยามอินเตอร์คอมิกส์ ต่อมาได้ถูกสร้างเป็นอนิเมะ ในปีพ.ศ. 2548 - พ.ศ. 2549
เนื้อเรื่อง
เป็นเรื่องราวของชายหนุ่มอายุ 23 ที่ใช้ชีวิตอยู่ในองค์กรมืด 'โครนอส' แต่เมื่อได้เจอกับนักกวาดล้างสาวคนหนึ่งทำให้เขาแปรผันตนเองมาเป็นแมวข้างถนน ทำอาชีพ 'นักกวาดล้าง' ร่วมกับคู่หูคนใหม่ พวกเขาเผชิญหน้ากับอาชญากรต่างๆจนเมื่อ 'เทรน' ได้มาพบกับคู่หูคนเก่าเมื่อตอนยังเป็นนักฆ่า 'แบล็คแคท' ความแค้นที่ครีดฆ่าซายะ ทำให้เขาต้องกำจัดครีด โดยมีแนวร่วมคือ องค์กรโครนอส
ในภารกิจครั้งหนึ่ง เทรนกลับไปหาผู้เลี้ยงดูเขาเมื่อตอนเข้าที่เขายังเป็นแมวเลี้ยง เทรนยกเงินที่ได้จากการนำจับส่วนหนึ่งให้กับคนที่เขาเรียกว่า 'พ่อ'
เรื่องราวจบลงตรงที่ครีดพ่ายแพ้และหลบไปใช้ชีวิตกับหญิงคนรักที่บ้านบนเขา และทุกคนมีความสุข
ภายหลังเทรนได้ไปอยู่ที่เก็นโซเคียวและเจอกับซายะ และได้อยู่ด้วยกันตลอดไป ส่วนสเวนไปอยู่กับอีฟ......
อ้างอิง
http://blackcat.wikia.com/wiki/Chronos
Black Cat แบล็คแคท ฉบับอนิเมะ
หมายเลข0 เมลซัน  Mason Ordrosso(อดีตหมายเลข12 ตั้งตัวเองเป็นหมายเลข0และเป็นผู้วางแผนทรยศองค์กร ในภายหลัง ฆ่า3ผู้เฒ่าองค์กรโครนอสทิ้ง )
1 ดาบ เซฟิเรีย   Sephiria Arks        หัวหน้าผู้พิทักษ์กาลเวลาทั้ง 13
2 หอกกุนเนียร์  ("Gungnir" after Odin's spear)    เบลเซ่      Belze Rochefort
3 ธนู   ไม่มีชื่อแต่ลักษณะจะเป็น  silver bow            Emilio Lowe
4.มีดสั้น             มีชื่อว่าMars                   Kranz Maduke
5  ทอนฟา           มีชื่อว่า"Dioskouroi"      Nizer Bruckheimer
7 ถุงมือเป็นเส้นใยที่แหลมคม  มีชื่อว่า Excelion         เจโนส   Jenos Hazard
8 ลูกตุ้ม  ที่มีรีโมทควบคุมได้  มีชื่อว่า  "Heimdall"     Baldorias S. Fanghini
9  ไพ่ทอง                                David Papper     ตายหลังจากสู้กับMaro เทรนไปพบเข้าหลังจากพูดกับเทรนเสร็จก็ตาย  เจโนสไปพบเข้าโดยมีอนูบิสยืนเฝ้าศพอยู่ และได้ทำการฝัง
10 (คนเก่า) ไม้เท้า cane กระแทกพื้นดินให้เกิดการสั่นไหว      Ash  ผู้พิทักษ์คู่หู Nizer Bruckheimer  แต่ถูก ครีด ฆ่าตายด้วยดาบในตอนตามล่า Blackcat ช่วงหลบหนีออกจากองค์กร
10 ผ้าคลุม  เชาลี Lin Shaolee (ชำนาญในองค์ปลอมตัว ปรากฏตัวในตอนรวมกลุ่ม นักกวาดล้างไปจับกุม ครีดตอนท้าย)  ฉายา The Magician
11. bazooka บาซูก้า   ที่มีชื่อว่า  Verethragna และบางครั้งยังใช้ตัวบาซูก้าทุบแทนค้อน          เบรูก้า    Beluga J. Heard
12  อาวุธไม่มีกล่าวถึง                          Mason Ordrosso  เป็นผู้รอดชีวิตเพียงคนเดียวจากสงคราม ผู้พิทักษ์กาลเวลา กับลัทธิเต๋า ในอดีต  และทำงานให้องค์กรนานสุดในบรรดา13หมายเลขปัจจุบัน 13 ปืนลูกโม่ revolver  (ฮาเดส Hades)                          เทรน Train Heartnet     ฉายา Black cat
คุณครูพันธุ์ฮีโร่
คุณครูพันธุ์ฮีโร่ เป็นการ์ตูนญี่ปุ่นแต่งโดยโทรุ ฟุจิซาวะ ผู้เขียนเดียวกับ จีทีโอ คุณครูพันธุ์หายาก เป็นเรื่องราวของอาจารย์ที่เหล่านักเรียนใฝ่ฝัน  โรงเรียนไหนที่ได้ชื่อว่าเลวร้ายและไม่มีทางได้เกิด  ครูพันธุ์ฮีโร่จะมาปรากฏตัวแล้วเปลี่ยนแปลงทุกอย่างให้ดีขึ้น
นิวคลีโอโพลิฮีโดรไวรัส
นิวคลีโอโพลิฮีโดรไวรัส (Nuclear Polyhedrosis Virus, NPV) เป็นกลุ่มของไวรัสชนิดแรกที่พบทำให้เกิดโรคกับแมลง โดยเฉพาะกับสัตว์ในไฟลัมสัตว์ขาปล้อง ไม่มีผลต่อระบบสิ่งมีชีวิตอื่นที่เป็นพวกสัตว์มีกระดูกสันหลังหรือพืช นอกจากนี้ยังมีความปลอดภัยต่อสิ่งแวดล้อม จึงมีการนำไวรัสชนิดนี้มาใช้ในการกำจัดแมลงศัตรูพืชทางการเกษตรเพื่อแก้ปัญหาสารพิษตกค้างและช่วยลดการใช้สารเคมีที่เป็นอันตรายต่อสิ่งแวดล้อม ต่อสุขภาพของตัวเกษตรกรผู้ใช้รวมถึงผู้บริโภคด้วย
ลักษณะรูปร่างและโครงสร้าง
อนุภาคไวรัสมีลักษณะเป็นท่อนตรง มีขนาดกว้าง 30–70 นาโนเมตร ยาว 250–400 นาโนเมตร ประกอบด้วยกรดนิวคลีอิกชนิดดีเอ็นเอที่มีลักษณะเป็นเส้นคู่พันเป็นเกลียววงกลมปิด ขนาดประมาณ 80–180 กิโลเบส  มีน้ำหนักโมเลกุลตั้งแต่ 50 ถึง 100 กิโลดาลตัน ปลอกแคพสิดที่ห่อหุ้มกรดนิวคลีอิกประกอบด้วยโปรตีนหน่วยย่อย ๆ เรียกว่าแคปโซเมียร์ อนุภาคไวรัสหรือนิวคลีโอแคพสิด (nucleocapsid) มีผนังล้อมรอบหนาประมาณ 5–6 นาโนเมตร เป็นไลโพโปรตีน 3 ชั้น นิวคลีโอแคพสิดที่มีผนังล้อมรอบนี้เรียกว่า วิริออน (virion) ซึ่งแบ่งตามลักษณะโครงสร้างของวิริออนออกเป็น 2 ชนิด คือ
ผลึกโปรตีนของไวรัส NPV มีลักษณะเป็นทรงหลายหน้า หรือเรียกว่า polyhedral inclusion body (PIB) ประกอบด้วยโปรตีนที่เรียกว่าโพลิฮีดริน ที่ห่อหุ้มอนุภาคไวรัส ส่วนวิริออนจะฝังตัวอยู่ในผลึกโปรตีนอย่างกระจัดกระจาย ในเซลล์แต่ละเซลล์ของแมลงที่ไวรัส NPV เข้าทำลายจะมีการสร้างวิริออนจำนวนมากที่อยู่เป็นอิสระนอกผลึกโปรตีน เมื่อผลึกโปรตีนเจริญเต็มที่จะมีขนาดและรูปร่างต่าง ๆ กัน เช่นรูปร่างสี่เหลี่ยม หกเหลี่ยม เหลี่ยมหลายด้าน ตลอดจนทรงกลม ซึ่งเมื่อส่องด้วยกล้องจุลทรรศน์จะเห็นผลึกโปรตีนสะท้อนแสงชัดเจน  นอกจากนี้จะมีผนังล้อมโดยรอบผลึก เรียกว่า polyhedral membrane  ผลึกโปรตีนของไวรัส NPV ชนิดเดียวกัน มักจะมีรูปร่างลักษณะและขนาดเหมือนหรือใกล้เคียงกัน ซึ่งโครงสร้างของไวรัส NPV ประกอบด้วยส่วนที่สำคัญ 3 ส่วน คือ ผลึกโปรตีน (polyhedra) อนุภาคไวรัสที่มีผนังล้อมรอบ (virion) และตัวอนุภาคไวรัส (nucleocapsid)
การเกิดโรค
ไวรัส NPV ทำให้เกิดโรคกับแมลงได้โดยแมลงกินผลึกโปรตีนของไวรัสเข้าไป วงจรชีวิตของไวรัสในตัวแมลง เริ่มจากน้ำย่อยในท่ออาหารส่วนกลางของแมลง ซึ่งมีสภาพเป็นด่างจัด (pH ประมาณ 9–11) จะย่อยสลายผลึกโปรตีนของไวรัสแล้วปล่อยวิริออนออกมา วิริออนเหล่านี้จะเคลื่อนไปที่เซลล์ของผนังรอบท่ออาหารส่วนกลาง แล้วปล่อยเฉพาะนิวคลีโอแคพสิดเข้าไปในเซลล์ ซึ่งในเซลล์รอบท่ออาหารส่วนกลางนี้จะไม่มีการสร้างผลึกโปรตีนหรือถ้ามีการสร้างผลึกโปรตีนก็จะไม่มีวิริออนอยู่ภายในผลึก นิวคลีโอแคพสิดที่ผ่านผนังรอบท่ออาหารส่วนกลางเข้ามาในเซลล์จะเคลื่อนไปที่นิวเคลียสของเซลล์และผ่านเข้าไปในนิวเคลียสเพื่อจำลองตัวเองสร้างอนุภาคใหม่ของไวรัส NPV ที่กลางนิวเคลียสเป็นจำนวนมาก จากนั้นนิวคลีโอแคพสิดจะกระจายไปอยู่ที่ขอบนิวเคลียส และเริ่มสร้างผนังล้อมรอบกลายเป็นวิริออน ซึ่งแล้วแต่ชนิดของไวรัสว่าเป็นแบบ single embedded virus หรือ multiple embedded virus วิริออนที่สร้างเสร็จสมบูรณ์จะออกจากนิวเคลียสของเซลล์รอบท่ออาหารโดยผ่านผนังนิวเคลียสทางรูหรือด้วยกระบวนการ budding แล้วออกจากเซลล์รอบท่ออาหาร โดยการ budding ผ่านผนังเซลล์เข้าไปในช่องว่างในตัวแมลงที่มีเลือดบรรจุอยู่ วิริออนจะแพร่กระจายไปตามกระแสเลือดเข้าทำลายเซลล์และเนื้อเยื่ออื่น ๆ ต่อไป
การทำให้เกิดโรคในแมลงโดยไวรัส NPV แบ่งเป็น 2 ระยะ คือ
การเข้าทำลายระยะที่หนึ่ง (primary infection) ไวรัส NPV จะเข้าไปเจริญเพิ่มปริมาณในนิวเคลียสของเซลล์รอบท่ออาหารส่วนกลาง โดยไม่มีการสร้างผลึกโปรตีนห่อหุ้มตัวเอง ทั้งนี้เพื่อเพิ่มปริมาณอนุภาคไวรัสให้ได้มากพอที่จะเข้าทำลายเซลล์อื่นต่อไป
การเข้าทำลายระยะที่สอง (secondary infection) อนุภาคไวรัสจะออกจากเซลล์รอบท่ออาหารเข้าไปในช่องว่างในตัวแมลงแล้วแพร่กระจายเข้าทำลายเซลล์และเนื้อเยื่ออื่น ๆ ของแมลง
ในนิวเคลียสของเซลล์และเนื้อเยื่ออื่น ๆ เป็นจุดที่ไวรัสจะสร้างผลึกโปรตีน โดยโปรตีนของไวรัสจะเริ่มตกผลึกเป็นจุด ๆ ทั่วนิวเคลียส แล้วขยายขนาดขึ้นโดยรวมเอาอนุภาคไวรัสที่อยู่ในบริเวณใกล้เคียงเข้าไปในผลึกมากขึ้น ไวรัส NPV แต่ละชนิดจะมีผลึกโปรตีนขนาดต่างกัน ผลึกโปรตีนที่สมบูรณ์จะมีผนังล้อมรอบ การสร้างผลึกโปรตีนแสดงว่าสิ้นสุดวงจรชีวิตของไวรัสในแมลงตัวนี้แล้ว ซึ่งจะเป็นเวลาเดียวกับที่แมลงผนังลำตัวแตกตาย ผลึกโปรตีนของไวรัสจะหลุดออกจากตัวแมลงไปอยู่ในสภาพแวดล้อมเพื่อเข้าทำลายแมลงตัวอื่นต่อไป
ลักษณะอาการของโรค
แมลงจะแสดงอาการภายใน 4–7 วันหลังจากกินไวรัสเข้าไป โดยจะลดการกินอาหาร เคลื่อนไหวช้าลง อาการภายนอกที่เห็นชัดเจนคือ ลำตัวจะมีสีซีดจางลง ผนังลำตัวเป็นมันเยิ้ม บางครั้งเป็นจ้ำสีเหลืองหรือสีขาวขุ่นกระจายไปทั่วตัว ซึ่งเป็นสีของผลึกโปรตีนที่มีอยู่จำนวนมากใต้ผนังลำตัว ก่อนตายมักจะไต่ขึ้นไปที่ส่วนยอดของพืชเกาะอยู่นิ่ง ๆ และตายในลักษณะห้อยหัวเป็นรูปตัววีกลับหัว ส่วนอาการภายในที่ปรากฏในระยะแรก คือ นิวเคลียสของเซลล์จะบวม เพราะไวรัสเข้าไปเพิ่มจำนวนอยู่ภายในและดันไซโทพลาซึมไปอยู่ติดผนังเซลล์ ในที่สุดเซลล์จะแตก เมื่อแมลงตายผนังลำตัวจะเปลี่ยนเป็นสีดำ เปราะบางและแตกง่าย ซึ่งเมื่อผนังลำตัวแมลงแตกออกปล่อยผลึกโปรตีนของไวรัสที่ปะปนอยู่กับอวัยวะภายในของแมลงที่ถูกทำลายเหลวเละออกมาภายนอก และสามารถแพร่ออกไปโดยลม น้ำหรือแมลงอื่น ๆ ทำให้เกิดการระบาดของไวรัส
ความหลากหลายของไวรัส
การศึกษาไวรัส NPV ที่พบในแมลงด้วยการใช้กล้องจุลทรรศน์อิเล็กตรอนร่วมกับเทคนิคทางวิทยาเซรุ่มและเทคโนโลยีพันธุวิศวกรรม ทำให้ทราบว่าไวรัส NPV มีหลากหลายสายพันธุ์ ซึ่งส่วนมากแยกได้จากหนอนผีเสื้อในอันดับเลพิดอปเทอรา (Lepidoptera) และพบว่าไวรัสที่แยกได้จากแมลงชนิดเดียวกันแต่อยู่ต่างสถานที่กัน จะมีลักษณะทางพันธุกรรมต่างกัน แต่บางสถานที่ที่ห่างกันก็มีลักษณะทางพันธุกรรมที่เหมือนหรือใกล้เคียงกัน นอกจากนี้ยังพบว่าไวรัส NPV มีความจำเพาะสูงกับแมลงเป้าหมาย เช่น ไวรัส NPV ของหนอนเจาะสมอฝ้ายก็จะทำลายเฉพาะหนอนเจาะสมอฝ้าย หรือไวรัส NPV ของหนอนกระทู้หอมก็จะทำลายเฉพาะหนอนกระทู้หอมไม่ทำลายแมลงชนิดอื่น ดังนั้นจะเห็นว่าไวรัส NPV แต่ละชนิดจะทำลายแมลงเพียงสปีซีส์เดียวหรือแมลงในสกุลเดียวกันเท่านั้น
ไวรัส NPV ของหนอนเจาะสมอฝ้าย
หนอนเจาะสมอฝ้าย Heliothis armigera เป็นแมลงศัตรูสำคัญชนิดหนึ่งในการปลูกผัก โดยการกัดกินส่วนต่าง ๆ ของพืช เช่น ดอก ใบ ภายในลำต้น ฝักและหน่อ หนอนชนิดนี้ทำลายพืชผักได้แก่ มะเขือเทศ ข้าวโพด ถั่วฝักยาว กระเจี๊ยบเขียว และหน่อไม้ฝรั่ง เป็นต้น ซึ่งมีการผลิตไวรัส NPV ของหนอนเจาะสมอฝ้ายในเซลล์หนอนเจาะฝักข้าวโพดที่เลี้ยงแบบแขวนลอย เพื่อให้ได้ผลึกโปรตีนจำนวนมากสำหรับนำไปใช้กำจัดหนอนเจาะสมอฝ้าย และมีการใช้ไวรัส NPV ควบคุมหนอนเจาะสมอฝ้ายบนมะเขือเทศและบนหน่อไม้ฝรั่งด้วย โดยการฉีดพ่นไวรัส
ไวรัส NPV ของหนอนกระทู้หอม
หนอนกระทู้หอม Spodoptera exigua จัดเป็นแมลงศัตรูพืชที่สำคัญสามารถพบในพืชเศรษฐกิจหลายชนิด เช่น หน่อไม้ฝรั่ง ผักคะน้า ผักตระกูลกะหล่ำ บรอกโคลี หอมแดง ถั่วฝักยาว กระเจี๊ยบเขียว มะเขือเทศ องุ่น ดาวเรือง เป็นต้น ซึ่งมีการพัฒนาการผลิตไวรัส SeMNPV จากเซลล์เพาะเลี้ยง และมีการทดสอบประสิทธิภาพผลิตภัณฑ์ไวรัส SeNPV จากเซลล์เพาะเลี้ยง เพื่อนำไปใช้ควบคุมแมลงศัตรูพืชโดยชีววิธี
ไวรัส NPV ของหนอนไหม
การเลี้ยงหนอนไหม Bombyx mori เป็นอุตสาหกรรมหลักที่นำรายได้เข้าประเทศไทยเป็นอันดับต้น ๆ รัฐมีการส่งเสริมสนับสนุนการเลี้ยงไหม แต่ผลผลิตที่ได้ยังคงไม่เพียงพอต่อความต้องการ เนื่องจากการเกิดปัญหาโรคของไหม จึงมีการศึกษาการถ่ายทอดเชื้อไวรัส NPV จากพ่อแม่ไปยังรุ่นลูกของไหมพันธุ์ไทยพื้นเมือง เพื่อหาแนวทางและวางแผนการควบคุมการระบาดของโรคอย่างเหมาะสมและมีประสิทธิภาพ นอกจากนี้ยังมีการตรวจสอบเชื้อ NPV ของหนอนไหมด้วยเทคนิค PCR ซึ่งวิธีนี้จะช่วยในการคัดเลือกหนอนไหมที่บริสุทธิ์ปราศจากโรคได้ในเวลาอันรวดเร็ว เพื่อใช้เป็นข้อมูลประกอบในการจัดการในโรงเรือนเลี้ยงไหมจะได้กำจัดหนอนไหมที่เป็นโรคทิ้งไปก่อนที่โรคจะระบาดทำความเสียหายให้กับผู้เลี้ยงไหม
ไวรัส NPV ของหนอนกระทู้ผัก
หนอนกระทู้ผัก Spodoptera litura เป็นแมลงที่สำคัญอีกชนิดหนึ่งต่อการปลูกผัก หนอนวัยแรกจะอยู่รวมเป็นกลุ่มทางด้านใต้ใบ กัดกินผิวใบและเนื้อใบด้านล่างเหลือไว้แต่ผิวใบด้านบน ในระยะต่อมาจะเริ่มทำลายอย่างรุนแรงมากขึ้นสามารถกัดกินใบ ก้าน ดอก หัวได้ทุกส่วน เนื่องจากเป็นหนอนที่มีขนาดใหญ่และแพร่ระบาดได้รวดเร็วตลอดทั้งปี จึงมีการใช้ไวรัส NPV ควบคุมหนอนกระทู้ผักบนพืชผักตระกูลกะหล่ำ เช่น คะน้า ผักกาดขาวปลี กะหล่ำปลี ผักกาดหัว โดยการฉีดพ่นไวรัส
ครัชเดอะคาสเซิล
ครัชเดอะคาสเซิล (Crush the Castle) เป็นเกมฟิสิกส์ในแฟลชที่พัฒนาโดยอาร์เมอร์เกมส์ โดยรุ่นแฟลชเผยแพร่ในวันที่ 28 เมษายน ค.ศ. 2009 และรุ่นสำหรับไอโฟนและไอพอด ทัชเผยแพร่ในวันที่ 19 มกราคม ค.ศ. 2010 เกมนี้โดดเด่นในเรื่องกลไก "เหวี่ยง" ซึ่งมีอิทธิพลต่อเกมโทรศัพท์ แอ็งกรีเบิดส์ เป้าหมายของ ครัชเดอะคาสเซิล คือฆ่าผู้อยู่อาศัยในปราสาทหลายแบบด้วยการใช้เทรบูเชตเหวี่ยงหินขนาดใหญ่หรือระเบิด ส่วนเกมภาคต่อชื่อ ครัชเดอะคาสเซิล 2 มีวิธีเล่นคล้ายกัน แต่มีแผนที่และพาเวอร์อัปใหม่
ครัชเดอะคาสเซิล 2
ครัชเดอะคาสเซิล 2 มีวิธีเล่นคล้ายกัน แต่มีแผนที่ใหม่ พาวเวอร์อัปใหม่ และตัวสร้างด่านที่ปรับปรุงใหม่ สิ่งขิงใหม่ที่ใช้เหวี่ยงในเทรบูเชตได้แก่ไฟกรีก, ระเบิดมือน้ำแข็ง, ไหที่เต็มไปด้วยปลาไหลไฟฟ้า และขวดสีม่วงลึกลับที่สร้างหลุมดำขนาดเล็ก นอกจากนี้ ส่วนประกอบโครงสร้างสามารถพังทลายได้
การพัฒนา
บรรดาผู้พัฒนาอ้างถึงเกม Castle Clout โดย Liam Bowmers ที่เผยแพร่ในวันที่ 4 ตุลาคม ค.ศ. 2008 เป็นแรงบันดาลใจ ทางอาร์เมอร์เกมส์ได้ร้องขอและได้รับอนุญาตจาก Bowmers ให้ใช้แนวคิดของเขาในการพัฒนาเกม ครัชเดอะคาสเซิล
โมบิลอาเมอร์
โมบิลอาเมอร์ ((ญี่ปุ่น:モビルアーマー ;อังกฤษ:Mobile Armour มีคำย่อว่า MA) เป็นกลุ่มของหุ่นยนต์ขนาดใหญ่ในซีรีส์กันดั้ม โมบิลอาเมอร์ต่างจากโมบิลสูทโดยมักมีลักษณะที่ดูไม่เหมือนมนุษย์ โมบิลอาเมอร์ยังมักมีสมรรถนะสูงในด้านหนึ่ง ระหว่างความเร็ว พลังทำลาย หรือ พลังป้องกัน ในขณะที่โมบิลสูทส่วนใหญ่จะมีสมรรถนะโดยรวมที่สมดุลกว่า
ศักราช Universal Century
ในช่วงสงครามหนึ่งปีนั้น มีเพียงอาณาจักรซีอ้อนเท่านั้นที่ใช้งานโมบิลอาเมอร์ แต่หลังจากศักราช UC 0085 สหพันธ์โลกได้เริ่มใช้งานโมบิลอาเมอร์ โดยตั้งแต่ช่วงของศึกกรีปส์ โมบิลสูทและโมบิลอาเมอร์บางรุ่นมีความสามารถในการแปลงร่างเป็นอีกแบบเพื่อให้เหมาะแก่การใช้งานตามสถานการณ์ได้ แม้จะไม่เป็นที่แพร่หลายเท่าโมบิลสูท แต่ก็มีการใช้งานโมบิลอาเมอร์ต่อมาโดยกองกำลังต่างๆจนถึงสงครามซันสคาร
ศักราช Future Century
เท่าที่ปรากฏในภาคจีกันดั้ม มีเพียงนีโอเจแปนเท่านั้นที่ใช้งานโมบิลอาเมอร์เต็มรูปแบบ โดย JDG-009X เดวิลกันดั้มมีรูปร่างแบบโมบิลอาเมอร์ และในตอนที่กองทัพนีโอเจแปนพยายามจับเดวิลกันดั้มนั้นได้ใช้งานโมบิลอาเมอร์ JMA-27T แฟนโทม่า
ศักราช After Colony
ในศักราช After Colony นั้นไม่มีโมบิลอาเมอร์เต็มรูปแบบ มีเพียงโมบิลสูทบางรุ่นที่สามารถแปลงร่างเป็นโมบิลอาเมอร์ได้เท่านั้น
ศักราช After War
โมบิลอาเมอร์ในศักราช After War เป็นอาวุธที่ใช้งานโดยกองกำลังปฏิวัติอวกาศในช่วงสงครามอวกาศครั้งที่ 7 แต่หลังจากโลกตกอยู่ในสภาพหลังหายนะก็ไม่มีโมบิลอาเมอร์รุ่นใหม่ของกองกำลังปฏิวัติอวกาศอีก ในขณะที่มีการใช้งานโมบิลสูทขนาดเล็กทั้งโดยพลเรือนและสหพันธ์โลกซึ่งก่อตั้งขึ้นใหม่
ศักราช CC
ในช่วงแรกของเทิร์นเอกันดั้มนั้น ชาวจันทราใช้โมบิลอาเมอร์ขนาดใหญ่คือ JMA0530 วอโดม และในช่วงหลังได้ขุดพบโมบิลสูทที่แปลงร่างเป็นโมบิลอาเมอร์ได้คือ MRC-F31/J-2126 มุทโทวู
ศักราช Cosmic Era
โมบิลอาเมอร์ในศักราช Cosmic Era เป็นอาวุธที่กลุ่มพันธมิตรโลกพัฒนาขึ้นในขณะที่โคออดิเนเตอร์พัฒนาโมบิลสูท โมบิลอาเมอร์สามารถควบคุมง่ายกว่าแต่ก็มีพลังในการต่อสู้ต่ำกว่าโมบิลสูทอย่างมาก โดยเมื่อเทียบกับโมบิลสูท ZGMF-1017 จินน์ของซาฟท์แล้ว โมบิลอาเมอร์ TS-MA2 โมเบียส มีพลังในการต่อสู้ที่ด้อยกว่ามาก โมบิลอาเมอร์ในกันดั้มซี้ดมักมีลักษณะคล้ายกับเครื่องบินรบและมีขนาดเล็ก แต่ในภาคต่อ กันดั้มซี้ดเดสทินีก็ได้มีการพัฒนาโมบิลอาเมอร์ขนาดใหญ่ที่มีพลังในการต่อสู้สูงกว่าโมบิลสูททั่วไปออกมาเช่นกัน
ศักราช Anno Dominic
โมบิลอาร์เมอร์ในศักราช Anno Dominic ไม่ค่อยมีปรากฏออกมามากนัก แต่โดยรวมแล้วถือว่าเป็นอาวุธรบที่ถูกนำมาใช้งานในสงครามเสียส่วนใหญ่ ทั้งการใช้ในการรบโดยตรง หรือใช้เป็นอุปกรณ์เสริมประสิทธิภาพของโมบิลซูทอย่าง Aggressor โดยโมบิลอาร์เมอร์จะมีสมรรถณะที่แตกต่างกันออกไปขึ้นอยู่กับสภาพการใช้งานในแต่ละช่วง แต่ในเนื้อเรื่องช่วงท้ายได้มีการปรากฏโมบิลอาร์เมอร์ที่ติดตั้งระบบเตาพลังงาน GN Drive ซึ่งประสิทธิภาพในการรบสูงอย่าง Alvatore ออกมา
มินามิ ทานากะ
มินามิ ทานากะ ( 田中 美海<rt>たなか みなみ</rt>, 22 มกราคม 1996 -) เป็น นักพากย์หญิง ชาวญี่ปุ่น เกิดที่โตเกียว และโตที่จังหวัดคานางาวะ สังกัด 81 Produce ชื่อเล่น มิเนียมิ (みにゃみ)
จังหวัดกัซนี
กัซนี (ดารี: ; ปาทาน:, Ghazni) เป็นหนึ่งใน 34 จังหวัดของประเทศอัฟกานิสถาน ตั้งอยู่ในภาคตะวันออกเฉียงใต้ของประเทศอัฟกานิสถาน ประกอบด้วย 19 อำเภอ และประชากรราว 1.3 ล้านคน มากเป็นอันดับที่ 5 ของประเทศ มีเมืองหลักคือกัซนี ตั้งอยู่บนทางด่วนสายคาบูล-คันดาฮาร์ และมีท่าอากาศยานกัซนีให้บริการเที่ยวบินไปยังเมืองหลวง คาบูล